San Petersburgoko barandak

San Petersburgoko (Errusia) barandak, bertako jauregi eta eraikinetan ikusten ahal direnak, eta bereziki hiriko zubietakoak, Errusiako historia arkitektonikoan aipagarri bihurtu dira.

Barandak sortzeko lanak XVIII. mendearen bigarren erdian nabarmentzen hasi ziren (1770–1784), Juri Felten-en tsarren Udako Lorategiaren Neva ibaiko aldean sortu zuen barandarekin. 

Salbatzailearen Odolaren elizan, Alfred Parland arkitektoak gauzatu zuen baranda eder bat 1903-1907an. Hesiak patroi ederrak ditu, apaingarri begetatibo handiko kate-mailez osatuak, estilo modernista goiztiar baten ezaugarriak dauzkate.

Zubietako barandak 

Guztiarekin, ospe handiena duten barandak hiriko zubietakoak dira. Karl Friedrich Schinkel arkitekto alemanaren marrazkien ondoren sortu zen Anitxkov zubikoa, Berlingo Schlossbrückeko (jauregiko zubia) eskudel baten kopia dira zubiaren gainaldeak (Schinkelek eraikia) 1822-1824an. Baranden sekzioak inguraketa-armazoien artean daude. Bastidoreen alde bakoitzean bi diseinu-aldaera dituzten sekzioak daude. Batetik, Neptunoren hiruhortzak eta beste aldean sirenak.

Blagovestxenski zubiko barandak ere Neptunoren hiruhortzez eta itsas-zaldien irudiez apainduta daude. Izakion isatsak apaingarri begetal figuratu batean bilduta daude. Zubiko armazoien barruko espazioa irudiz beteak daude halaber.

Liteini zubiaren hesia oso dotorea da. Diseinua Karl Rahau arkitektoarena da. Hiriaren armarria da motibo errepikatu bat, eta badira amuzki gurutzatuek eta sirenek eusten dituzten ainguraketak.

Lau Lehoien zubian, lehoi handi horien estatuak dira famatuak, baina Wilhelm Von Tretter ingeniariaren lanean barandak ere nabarmentzekoak dira.

Erreferentziak

Kanpo estekak 

Baranda apartak
San Petersburgoko eraikinak
Errusiako zubiak